MUSKU - Lezzayer akked Rrus gan deg useggas-a n 2017 lebɣi-nsen deg wayen yerzan aseǧhed n ucrak adamsan, almend dɣa n tirzi deg wayyur n tuber yezrin ɣer Lezzayer n uneɣlaf Amezwaru arusi, Dmitry Medvedev.
Tegla-d tirzi-a s ustenyi n ddeqs n yimtawayen n ucrak, aya d ayen llan ssaramen-t, nnan-t-id mačči yiwet n tikkelt, i sin Yiwanaken, akken ad fken ugar n tilawt n Tseɣrut ɣef ucrak astratijan yeqqnen snat n tmura seg useggas n 2001.
Akka ihi, semmus n yimtawayen n ucra akked umedhel deg ugzum n teɣdemt, n tdawsa, n yiserɣan, n usileɣ asaduran akked teẓwert timiɣest taɣarimt, rnu-d tasektayt n umsegzi deg taɣult n temguri tansafart i yettwastenyan deg tfugla i yesselwi uneɣlaf Amezwaru azzayri akked urusi, Ahmed Ouyahia akked Dmitry Medvedev.
kab_Latn kab_Latn kab_Latn